kardosdrur/scandi-wiki huggingface dataset:
Fæstningskanalen Lyngby-Taarbæk kommune

Fæstningskanalen i Lyngby-Taarbæk Kommune blev bygget i 1887-88. Fæstningskanalen var en del af Københavns befæstning, der under 1. verdenskrig var befæstningen, som skulle forhindre København at blive indtaget. Det ville man gøre ved at oversvømme rundt om København, så landtropper ikke havde mulighed for, at trænge ind i København. Ydermere var der en del batterier og forter, både på land og i vand. Fæstningskanalen gik fra Furesøen gennem Kongens Lyngby til Ermelunden.

Kanalen blev udvidet i 1914. Der blev under 1. verdenskrig indkaldt 50.000 mand, hvor de skulle stå vagt ved disse kanaler, forter og batterier. Ved Fæstningskanalen stod 2 soldater ved overgangen. De kunne oversvømme kanalen, hvis Danmark skulle blive besat. Hvis der kom krig, kunne man lede vand fra Furesøen gennem Lyngby til Ermelunden og her fra oversvømme et område ud til Øresund og til Utterslev Mose.
Der var vand i kanalen indtil 1920. Stykket mellem Lyngby Hovedgade og Lyngby Sø eksisterer dog stadig, og benyttes bl.a. andet af turbådene fra Baadfarten.

Noter 

 Kort fra 1899

Lokaliteter i Lyngby-Taarbæk Kommune
Etableret i 1887
Angrebet på Sorgenfrislot

Angrebet på Sorgenfri Slot fandt sted 29. august 1943. Angrebet blev udført af det tyske nazistregime og var en del af den danske besættelse.

Da Danmark blev besat spillede Sorgenfri Slot en stor rolle i kongefamiliens liv. 

Angrebet på Sorgenfri Slot blev udført som en del af Operation Safari, som var en militæroperation gennemført af den tyske værnemagt. Den gik ud på at afvæbne og opløse den danske hær og flåde, så de ikke kunne hjælpe de allierede, hvis en invasion skulle finde sted. 

I august 1943 skærpedes modsætningerne i Danmark mellem den tyske besættelsesmagt og det flertal af danskere, som efter de store tyske nederlag ved Stalingrad, Kursk og El-Alamein 1942-43, satte deres lid til, at de allierede snart ville vinde krigen.
Angrebet gik ud på at svække og opløse det danske militær, så man kunne overtage Danmark,  i kølvandet på augustoprøret og samarbejdspolitikkens ophør.

De sænkede flåden og angreb diverse militæranlæg, Sorgenfri Slot inkluderet. Forinden forekom Telegramkrisen, som handlede om at   Hitler opfattede et takketelegram fra Kong Christian 10. som fornærmende kortfattet. 

Tyskerne overtog kommandoen over slottet og kongen fik at vide at hvis han ville forlade grunden skulle han have tilladelse af den tyske general. Under stormen af slottet døde syv tyske soldater, mens der ikke faldt nogen danske soldater. Tyskerne stod for sikkerheden på slottene - herunder Sorgenfri - helt ind til 1943, hvor politiet igen overtog kommandoen for at beskytte kongefamilien. Kong Christian og dronning Alexandrine boede efterfølgende på slottet helt ind til 1944, hvor de blev flyttet til Amalienborg, hvor politiet bedre kunne sørge for deres sikkerhed.

Eksterne kilder 
 Tyskerne angreb Sorgenfri Slot 
 Da Danmark fik nok kristeligt-dagblad.dk
Hørsholms nazister gjorde livet surt for modstandsfolkene
Telegramkrise og rigsdagsvalget 1942-43  danmarkshistorien.dk

Begivenheder i 1943
Danmark under 2. verdenskrig
Tuberkulosehospitalet i Lyngby

Tuberkulosehospitalet i Kongens Lyngby blev oprettet i 1891. Det var dog først i 1920, at hospitalet blev specialiseret til et tuberkulosehospital. Hospitalet havde på dette tidspunkt plads til 24 senge. I slutningen af 1800-tallet var 14% af alle dødsfald i Danmark forårsaget af tuberkulose. Derfor iværksatte man i starten af 1900-tallet en stor kampagne til bekæmpelse af tuberkulose i Danmark med oprettelse af flere hospitaler landet over. I 1916 havde tuberkulosehospitalet 25-års jubilæum og blev omtalt i Københavns Amts Avis.

I 1941 fik hospitalet egen tuberkulosestation til undersøgelser samt ambulant behandling. Med fremkomsten af antibiotika efter 2. Verdenskrig lykkedes det, at få en behandling, som effektivt kurerede patienterne for tuberkulose. Ydermere var forbedrede bolig- og ernæringsforhold for danskerne med til at mindske tilfælde at tuberkulose i Danmark. Tuberkulosehospitalet blev nedlagt i 1986.

Noter 

 Kort 1899

Bygninger, konstruktioner og anlæg i Lyngby-Taarbæk Kommune
Hospitaler i Region Hovedstaden
Etableret i 1891
Ophørt i 1986
Lena Goeßling

Lena Goeßling (født 8. marts 1986) er en tysk tidligere fodboldspiller, der spillede størstedelen af sin karriere som midtbanespiller for Wolfsburg og spillede desuden 106 landskampe for  Tyskland.

Karriere

Klub 
Hun har vundet både det tyske mesterskab og DFB-pokalen flere gange med Wolfsburg og derudover har hun vundet UEFA Women's Champions League med Wolfsburg i 2012–13 og 2013–14.

Hun indstillede sin karriere i sommeren 2021.

Landshold 
Goeßling debuterede på det tyske landshold i 2008, og højdepunktet med dette hold kom ved OL 2016 i Rio de Janeiro. Her gik Tyskland med nød og næppe videre fra indledende pulje, men i kvartfinalen vandt de 1-0 over  og i semifinalen 2-0 over . I finalen mødte de , og de sikrede sig mesterskabet ved at sejre 2-1.

Desuden har været med til at vinde Algarve Cup to gange med Tyskland og U/19 VM og U/19 EM i fodbold for kvinder.

Hæder

Klub 
VfL Wolfsburg
 UEFA Women's Champions League : Vinder 2012–13, 2013–14
 Bundesliga : Vinder 2012–13, 2013–14, 2016–17
 DFB Pokal : Vinder 2012–13, 2014–15, 2015–16, 2016–17

Landshold 
 EM i fodbold for kvinder: Vinder 2013
 U/19 Verdensmesterskabet i fodbold for kvinder: Vinder 2004
 U/19 Europamesterskabet i fodbold for kvinder: Toer 2004
 Sommer-OL: Guldmedalje, 2016
 Algarve Cup: Vinder 2012, 2014

Individuelt 
 IFFHS Verdens bedste kvindelige playmaker: 2013 
 EM i fodbold for kvinder All-Star holdet: 2013
 Silbernes Lorbeerblatt: Vinder 2016

Referencer

Eksterne henvisninger 

 

Kvindelige fodboldlandsholdsspillere fra Tyskland
Medaljevindere fra Tyskland ved sommer-OL 2016
Olympiske mestre fra Tyskland
Fodboldspillere fra VfL Wolfsburg (kvinder)
Rico Rodriguez (skuespiller)

Rico Rodriguez (født 31. juli 1998) er en amerikansk skuespiller. Han er bedst kendt for sin rolle som Manny Delgado i ABC sitcomen Modern Family, samt for at have medvirket i Epic Movie og have haft en cameo-optræden i The Muppets-filmen. I 2012 udgav han selvbiografien Reel Life Lessons... So Far.

Opvækst 
Rodriguez blev født i Bryan, Texas, som søn af Diane og Roy Rodriguez, der ejede en dækbutik kaldet "Rodriguez Tire". Han er ud af en søskendeflok på fire, med brødrene Ray og Roy Jr., samt søsteren Raini Rodriguez, som også er skuespiller. Familien er af mexicansk afstamning. I marts 2017 døde Rodriguez far, Roy, i en alder af 52 år.

Karriere 
Rodriguez havde ikke overvejet en karriere indenfor skuespil, førend at hans søster begyndte at optræde. I december 2010 fortalte han, at han havde tænkt at han skulle være "en NASCAR-kok der skulle til månen".I september 2009 fik han rollen som Manny Delgado i Modern Family.  Han og castet fra Modern Family vandt Screen Actors Guild Award for Outstanding Performance by an Ensemble in a Comedy Series fire år i træk, fra 2010 til 2013.

Rodriguez udgav i november 2012 sin selvbiografi med titlen Reel Life Lessons... So Far. Bogen om den unge skuespillers liv modtog blandede anmeldelser.

Filmografi

Film

Tv

Priser og nomineringer

Referencer

Eksterne henvisninger 
 

Skuespillere fra Texas
Løftegrund

Løftegrund  er en grafisk akvatinte teknik (almindeligvis det samme som sukkerakvatinte), som giver mulighed for at male på trykpladen, og få et tilsvarende positivt resultat i trykket. Det vil sige at der kan gengives præcise penselstrøg, som males på pladen, i den resulterende tryk.

Grundlæggende metode
Ved løftegrund bemales en trykplade påført akvatintegrund med en opløsning af sukker, gummi arabicum og sort pigment. Når det er tørret, dækkes hele pladen med et tyndt lag asfaltlak eller hårdgrund, som igen får lov at tørre. Pladen lægges nu i blød i varmt vand, som får sukkeropløsningen til at ”løfte sig” og blotte pladen. Herefter nedsænkes pladen i syrebad, evt. trinvis, dvs. over flere gange med afdækning af dele af pladen undervejs, hvis der ønskes flere toner. Herefter er pladen klar til tryk.

Kilder

Grafik
Kunstens teknikker
Jørgen Paulsen

Jørgen Paulsen (født 19 april 1909, død 23. september 2001) var fra 1953 til 1976 museumsdirektør på Det Nationalhistoriske Museum på Frederiksborg Slot.

Han er født og opvokset på "Kværngaard", Vester Sottrup. Hans forældre er gårdejer Jørgen Paulsen (1882-1947) og Mimi Katrine Bladt, født 12. februar 1911 i Stenderup, Jørgen Paulsen blev gift den 4. oktober 1935 i Nybøl Kirke med Mimi Katrine Bladt, født 12. februar 1911 i Stenderup.

1927 blev han student fra Sønderborg Statsskole og cand.mag. i 1934, og efter et år som gymnasielærer blev han assistent på Det Nationalhistoriske Museum på Frederiksborg Slot og 1938 museumsinspektør. Fra 1953 til 1976 var han museets direktør. I hans direktørtid udførtes krævende forandringer af museets ydre rammer. Jørgen Paulsen udbyggede museets position som centrum for dansk portrætshistorisk forskning. Det var også under hans ledelse, at museet på Frederiksborg Slot udviklede sig til et populært udflugtsmål for almindelige mennesker med interesse for det historiske og nationale. Men hans erfaringer og sagkundskab blev udnyttet flere steder, blandt andet ved restaureringerne af Koldinghus og Sønderborg Slot.

Han var med sin foredragsvirksomhed med til at holde historieinteressen levende gennem sin viden og sit personlige engagement. Oplysningen om museets egne samlinger skete ved omvisninger og udarbejdelsen af nye vejledninger og et billedhæfte. Dertil kom initiativet til en række særudstillinger med tilhørende fyldige kataloger. Han var medredaktør af værker som f.eks. Danmarks historie i billeder, 1955-69, Danmarkshistoriens blå bog, 1971, Danmark. Historisk billedbog I-IV, 1969-71 og Sønderjylland. Historisk billedbog I-II, 1964-79. Hans kendskab til Sønderjyllands historie og vilkår har resulteret i en lang række afhandlinger om landsdelens forhold. Hans nationale arv medførte også et engagement i det nordiske arbejde som rakte langt ud over det snævert faglige.

Efter sin pensionering i 1976 udgav han sammen med H.P. Clausen i 1980 værket om Augustenborgerne hvor han som historiker har sammenfattet et langt livs arbejde med denne slægt og for første gang givet en dybtgående bearbejdelse af dens betydning for landsdelens og Danmarks historie.

Paulsen blev Ridder af Dannebrogordenen 1953, Ridder af 1. grad 1960 og slutteligt Kommandør 1975.

Litteratur 
 Jørgen Paulsen: Billeder fra treårskrigen. 1848. 1849. 1850. 300 s. (Hassing 1952).
 Jørgen Paulsen: Augustenborg ∙ Slottet ∙ Flækken ∙ Fyrstehuset (G.E.C. Gads Forlag, København. 1981). 
 Jørgen Paulsen: Det National-historiske Museum på Frederiksborg. Vejledning med nummerfortegnelse. , 160 sider
 H.P. Clausen, Jørgen Paulsen: Augustenborgerne, Slægt – Slotte – Skæbne, Fra Als og Sundeved, Bind 58, Historisk Samfund for Als og Sundeved, Tønder 1980 (351 s.),

Eksterne henvisning og kilde 
 www.denstoredanske.dk
 

Historikere fra Danmark
Personer fra Sønderjylland (i Danmark)
Faglitterære forfattere fra Danmark
Museumsdirektører fra Danmark
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Kropsterapi

Kropsterapi er en bred, samlet betegnelse for professionelt terapeutisk arbejde med kroppen. Det indebærer det psykiske, det mentale samt det fysiske. En stadig voksende verden, da der kommer mange nye former for behandling til.

Det kan variere meget fra person til person, hvilken behandling de bør vælge. Da en dygtig terapeut har kæmpe stor indsigt i kroppens tilstande, er der meget psykisk arbejde forbundet med det. Derfor er relation mellem klient og behandler meget vigtig.

Typiske arbejdsområder for professionelle uddannede terapeuter:

 Smerter og ubehag
 Stress og depression
 Skader og forebyggelse
 Skoliose og skævheder
 Vejledning og råd om livsstil
 Kost og ernæring

Nogle typer af behandlere er mere dokumenterede, eller i hvert fald mere benyttede end andre. Men en vigtig ting at tage højde for er, at man ikke vælger den første og den bedste, men lige som med den konventionelle verden inden for sundhed, er kritisk og stiller behandleren spørgsmål. Det sikrer dig en god behandler, og professionel behandling.

Mest kendte og relevante behandlinger:

 Sportsmassage
 Fysiurgisk massage
 Ret-op behandling
 Kranio sakral terapi
 Body sds
 Osteopati
 Psykoterapi

Se også 
 Alternativ behandling
 Kvaksalveri
 Pseudovidenskab
 Etnomedicin
 Fluidumterapi

Alternativ behandling
Melissa Lawley

Melissa Lawley (født 28. april 1994) er en engelsk fodboldspiller, der spiller som angriber for engelske Liverpool, hvor hun kom til i 2019. Hun har tidligere spillet for Englands U/17, U/19, U/20 og U/23 ungdomslandshold.

Karriere

Klub
Lawley underskrev kontrakt med Birmingham City i 2013 fra Bristol Academy. I december 2016 underskrev hun kontrakt med Manchester City.

Hæder

Klub

Manchester City
 FA Women's Cup: 2016–17

Referencer

Eksterne henvisninger 
 

Kvindelige fodboldspillere fra England
Fodboldspillere fra Manchester City F.C.
Badebro

En badebro er en konstruktion, ofte af træ, hvorfra badende kan gå i vandet ved en strand eller anden kyststrækning.

Se også 
 Bro
 Landgangsbro

Brokonstruktioner
Nationalpark Pollino

Pollino National Park () er en nationalpark i det sydlige Italien der ligger i regionerne Basilicata og Calabrien. Den er Italiens største nationalpark og dækker et areal på 1.925,65 kvadratkilometer. 

Parken omfatter Pollino og Orsomarso bjergmassiverne, som er en del af de sydlige 
Appenninerne. Det højeste punkt i parker er Serra Dolcedorme, som er 2.267 meter over havet.

Parkens logo viser det sjældne træ slangebarkfyr. Almindelig Bøg er det mest fremherskende træ. Parken er også hjemsted for mange lægeplanter. 

Der er interessante seværdigheder i byerne Rotonda, Castrovillari, Morano Calabro (klosteret Colloreto), Laino Castello, Mormanno, Scalea, Papasidero, Civita, Cerchiara (kirken Madonna delle Armi). Albansktalende samfund findes i San Paolo Albanese, San Costantino Albanese m.fl. I dalen Valle del Mercure er der fundet efterladenskaber af forhistoriske arter som Skovelefant og Hippopotamus major (europæisk gigantflodhest).

Blandt floder og vandløb i området er Lao, Sinni, Coscile, Garga, og Raganello.

Faunaen omfatter kongeørn, italiensk ulv, rådyr, sortspætte, alpekrage, vandrefalk, rød glente, træsyvsover (Dryomys nitedula), ådselgrib, odder og kronhjort

Referencer

Eksterne henvisninger 
 Parco Nazionale del Pollino official website (engelsk)
 Parco Nazionale del Pollino official website  (italiensk)

Nationalparker i Italien
Basilicata
Calabrien
Etableret i 1992
Appenninerne
Australian Open 1969

Australian Open 1969 var en tennisturnering, der blev spillet udendørs på græsbaner på Milton Courts i Brisbane, Australien i perioden 20. - 27. januar 1969. Det var den 57. udgave af de australske tennismesterskaber men den første udgave af mesterskaberne i tennissportens åbne æra, hvorfor det for første gang havde deltagelse af både amatører og professionelle spillere. Turneringen blev derfor for første gang spillet under navnet Australian Open, og det var den første grand slam-turnering i 1969.

Rod Laver havde som professionel været udelukket fra at deltage i de foregående seks australske mesterskaber, men i hans første grand slam-turnering på hjemmebane i tennissportens åbne æra formåede han at gentage sine triumfer fra 1960 og 1962 og dermed vinde herresinglemesterskabet for tredje gang ved at besejre Andrés Gimeno i finalen med 6-3, 6-4, 7-5. Det var Lavers ottende grand slam-titel i herresingle i karrieren og den første af de fire grand slam-titler i 1969, der sikrede ham karrierens anden herresingle-grand slam som den første nogensinde. Laver vandt også doubletitlen, idet han sammen med Roy Emerson besejrede landsmændende Ken Rosewall og Fred Stolle i finalen med 6-4, 6-4. Det var første gang at de to spillere vandt titlen som makkere, men Laver havde tidligere vundet titlen tre gange (1959, 1960, 1961) sammen med Robert Mark, mens Emerson også vandt titlen i 1962 og 1966 med hhv. Neale Fraser og Fred Stolle.

Damesingletitlen blev vundet af Margaret Court, der vandt med 6-4, 6-1 over førsteseedede Billie Jean King, mens damedoubletitlen gik til Rosemary Casals og Billie Jean King, der besejrede Kerry Melville og Karen Krantzcke med 6-3, 6-4.

Præmier 

Den samlede præmiesum ved Australian Open 1969 androg A$ 30.000.

Resultater 

Resultaterne fra kvartfinalerne og frem vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Eksterne henvisninger 
 Australian Open 
 ITF - Men - Australian Open 1969  
 ITF - Women - Australian Open 1969  
 The Canberra Times - Ruffels earns semi-final berth (24. januar 1969) 
 The Canberra Times - Gimeno to meet Laver or Roche in finals (25. januar 1969) 
 The Canberra Times - Mrs Court wins Open title (27. januar 1969) 
 The Canberra Times - Straight-set win to Laver (28. januar 1969)

Noter
Arenaer i Danmark

Nedenfor er en liste over indendørs arenaer i Danmark. Parken i København er den absolut største arena i Danmark, men da den ikke er permanent overdækket figurerer den ikke på nedenstående liste.
Annette Hess

Annette Hess (født 18. januar 1967 i Hannover, Vesttyskland) er en tysk manuskriptforfatter. Hun har bl.a. skrevet manuskript til tv-serierne Kærlighed i Murens skygge og Pigerne fra Berlin samt filmen Was nützt die Liebe in Gedanken.

Eksterne henvisninger 
 

Manuskriptforfattere fra Tyskland
Personer fra Hannover
Lola Gallardo

María Dolores "Lola" Gallardo Núñez (født 10. juni 1993) er en spansk fodboldspiller, der spiller som målmand for Olympique Lyonnais i Division 1 Féminine og for Spaniens kvindefodboldlandshold.

Hun har deltaget ved VM 2015 i Canada og VM 2019 i Frankrig, samt EM i fodbold for kvinder 2017 i Holland. Hun deltog også ved EM 2013 i Sverige, men var ikke i spil.

Referencer

Eksterne henvisninger 
 

Kvindelige fodboldlandsholdsspillere fra Spanien
Fodboldspillere fra Atlético Madrid Femenino
Fodboldspillere fra Olympique Lyon (kvinder)
Real Betis Féminas

Real Betis Balompié Féminas er en spansk fodboldklub for kvinder, hjemmehørende i Sevilla. Klubben er kvindernes afdeling af Real Betis. Holdet spiller hjemmekampene på Ciudad Deportiva Luis del Sol.

Aktuel trup 

Kilde: Real Betis

Referencer 

Kvindefodboldklubber i Spanien
Finn Winge Nielsen

Finn Winge Nielsen (født 19. september 1935 i Odense, død 7. oktober 2022) var en dansk maler og grafiker. Han blev uddannet på tegneskole hos Albert Elmstedt i Odense fra 1953 til 1955, Københavns Kunstakadami, malerskole hos Niels Lergaard 1962 og grafisk skole hos Holger J. Jensen 1963. Finn Winge Nielsen boede og arbejdede på Langeland.

Rejser: Norge 1958, Frankrig 1959 – 60, Holland 1969, Paris 1993 og Spanien 1995.

Kunstkarriere 

Finn Winge Nielsen arbejdede i sit voksenliv med serier som fortællende forløb. To samlede emner har stået som overskrift i forløbet af serierne: «Eksistens» og «Myte». Det er fællesbetegnelser for mere end 20 serier af forskellige antal arbejder fra 4 stk. til 24 stk. De har hver sin livshistorie at fortælle. En anden stor serie er Det europæiske menneske som omhandler en lang række tolkninger af og om Jacques-Louis Davids maleri af Den døde Marat i badekaret fra 1793. Tolkningen er udført i mange forskellige materialer og indeholder 40 forskellige størrelser på arbejder, fra 315×240 cm. og nedefter. Det europæiske menneske har været udstillet på Galleri Asbæk, København 1991; Dansk Centralbibliotek for Sydslesvig, Flensborg, 1996; Oksbøl Kunstsal 1999.

Bogudgivelse 
Winge Nielsen udgav en bog i 2009 med titlen Samlede løsblade. Forord til bogen er skrevet af Vagn Lundbye.

Udstillinger

Litteratur 
 Elisabeth Frank-Rasmussen: "Finn Winge Nielsen : en kunstner i tiden : samlede løsblade", 2009

Referencer

Eksterne henvisninger 
 Finn winge Nielsen er død
fyens.dk; Nekrolog - Finn Winge Nielsen var en legende, eftertenksom og enestående kunstner
 https://www.sologstrand.nl - Winter Exhibition art in Nowhuset
 www.kulturarv.dk - Works by the artist Finn Winge Nielsen in Danish museums 
 Finn Winge Nielsens hjemmeside 
 www.fyens.dk - Tegninger fra en god gammel ven 
 Ugeavisen Øboen - Guld, sort på hvidt - udstilling 
 Yumpu - Linjer fra Langeland 
 www.kristeligt-dagblad.dk - paa-jagt-med-blicher-efter-et-specielt-gevaer 
 nordjyske.dk - kuuuuunst 
 www.kulturarv.dk - Artist: Finn Nielsen 
 Finn Winge Nielsen - Billedkunstner  langeland.dk 

Malere fra Danmark
Grafikere fra Danmark
Illustratorer fra Danmark
Personer fra Odense
Jane Dormer

Jane Dormer (født 6. januar 1538 i Eythrope, Waddesdon, død 13. januar 1612) var en engelsk hofdame og protege hos dronning Maria I af England.

Hun var datter af adelsmanden Sir William Dormer og Mary Sidney. Hun giftede sig 1558 med Gómez Suárez de Figueroa y Córdoba, hertug af Feria.

Liv og gerning 
Jane Dormer levede under sin opvækst nær hoffet og var en tid som barn kong Edvard VI's legekammerat. Da hun blev ni år, blev hun indsat i Maria Tudors husholdning og forblev siden der som hofdame. Dormer var katolik, beskrives som en skønhed og blev tidligt en vellidt favorit hos Maria. Hun modtog et frieri fra Edward Courtenay, men trolovedes i stedet efter dronningens ønske i 1554 med den spanske udsending Gómez Suárez de Figueroa y Córdoba, hertug af Feria. Brylluppet blev dog udskudt til lige efter Marias død. Jane Dormer anses for at have haft en del indflydelse ved det engelske hof på grund af sin stilling som monarkens personlige ven og favorit.

I 1558 efterfulgtes Maria af Elisabeth I af England, og året efter emigrerede Dormer sammen med sin ægtefælle, sin kollega Susan Clarencieux og et antal engelske katolikker, munke og nonner til Spanien.

I Spanien blev Jane Dormer en central figur i en koloni af engelske katolikker. Hun havde en brevveksling med både Elisabeth, paven og engelske katolikker, hun støttede genindførelsen af katolicismen i England og tog sig af englændere i udlandet. Hun var respekteret for sin politiske indsigt og blev i 1592 overvejet til stillingen som guvernør i Flandern. Efter ægtefællens død i 1571 forvaltede hun hans gods.

Noter 
 Nadine Akkerman, Birgit Houben: The Politics of Female Households: Ladies-in-Waiting Across Early Modern Europe; Brill, Leiden 2013; 

Katolikker fra Storbritannien
Hofdamer
Personer fra Buckinghamshire
Briter i 1500-tallet
Briter i 1600-tallet
Gravitationel bindingsenergi

En gravitationel bindingsenergi  er den minimale energi som skal tilføres til et system for, at systemet ophører med at eksistere i et gravitationelt bundet tilstand. Et gravitationelt bundet system har en lavere (fx, mere negativ) gravitationspotential energi, end summen af dets dele - det er hvad som holder systemet bundet (aggregeret) i overensstemmelse med princippet om minimum total potential energi.

De størst kendte strukturer i det observerbare univers, der er bundet via gravitation, er superhobe.

Eksempel med kugle 
For en kugleformet masse med ensartet massefylde, er den gravitationelle bindingsenergi U i Joule givet ved formlen

hvor G den universelle gravitationskonstant, M er massen af kuglen i kg, og R er kuglens radius i meter.

Se også
Nordtvedt-effekt

Kilder/referencer

Bindingsenergi
Vekselvirkning
Bindingsenergi
Forstæder i Danmark

Forstæder i Danmark har flere betydninger:
 Forstæder i Danmark (før 1970)
 Forstæder i Danmark (efter 1970)
Primera División 2017-18 (kvinder)

Primera División Femenina de Fútbol 2017–18 var den 30. udgave af Spaniens bedste række indenfor kvindefodbold. Sæsonen startede den 3. september 2017 og sluttede den 13. maj 2018.

Atlético Madrid genvandt mesterskabet.

Hold 

Madrid CFF og Sevilla FC blev en del af ligaen, efter at de rykkede op fra anden division efter afslutningen af sæson 2016-17. To hold der spillede i Primera División 2016-17, Oiartzun KE og UD Tacuense, rykkede ned i anden division efter sæsonens afslutning.

Stadions og lokaliteter

Oversigt

Topscorere

Referencer 

Primera División (kvinder)
Fodboldsæson 2017-18